yj Praefatio. 



logica et de relationibus magnitudinis absolutae in basi mensurarum accuratissime factarum — hoc tem- 

 pore scientiae altera pars in extensione crescat: cognitio formarum omnium et in terra et in mari viven- 

 tium. Omnes illae numerosae formae plantarum microscopicarum viventium in mari profundo, in late 

 expansis regionibus humilibus praecipue regionum tropicarum, plantularum in umbra silvae tropicae occul- 

 tarum numerus maximus scrutatoris oculos exspectantium sensim scientiam humanam adaugebunt. 



Quod attinet ad delineationes maximam huius Operis partem conficientium permissae sint autori 

 nonullae adnotationes. Ut possint recognosci et determinari plantarum microscopicarum specimina deli- 

 neatio accuratius facta plus commodi offert quam descriptio; sed alicuius corporis microscopici delineatio 

 cum majore difficultate est connexa quam delineatio corporum, quae inermibus oculis possunt cognosci. 

 Delineationi quae scientiae commodum offeratur alicuius corporis microscopici, praesertim si aguntur rela- 

 tionibus formae ac compositionis partium structurae haud simplicis non satis est, ut corporis partes 

 sin^ulatim maxime imiteris, imo vero a delineatore modus relationum formae ac structurae est investigandus, 

 deinde secundum contemplationem corporis copia est facienda. Duae sunt methodi delineationum microsco- 

 picarum accuratarum; Prima: imitatio servilis cum Prismate, secunda: dimensionum mensuratio et amplificatio 

 commoda numerorum mensura datorum. Prima methodus ob minorem difficultatem et ob breviori tempore 

 perficiendam delineationem paene magis commendabilis non est apta si delineanda sunt tales plantae formis 

 maxime complicitis quales sunt in hoc Opere delineatae. Omnes delineationes ad hoc Opus spectantes 

 .secundum numeros absolutos in basi mensurationum accuratorum omnium partium inventos sunt confectae 

 et ab autore in folium pellucidum et deinde in lapidem sunt translatae. Postquam nonnullae tabulae 

 culpa lithographi cui primo lapides ab autore praeparati erant commissi minus laudabiliter impressae erant, 

 et autor brevi tempore satis peritiae in arte Lithographiae et in arte Impressionis acquisiverat fere totum 

 Opus in officina parvula ab autore ipso erecto est impressum. 



Botanicis amicissimis qui mittentes materiam inquirendam ac adaugebant numerum in hoc Opere 

 descriptarum plantarum animo gratias ago : Clar. Mrs. J. Roy Canadensi scientiae tam amicae quam 

 peritissimae , quae misserat e America magnum fasciculum Algarum marinarum orae Labradorensis ex 

 flumine Laurentiano et orarum Americae borealis, non minus illustri de Hohenbiihel-Heuffler Vindobonensi, 

 qui miserat Collectionem Algarum aquae dulcis a Cl. Baroni de Hausmann collectarum Tirolensium deter- 

 minandarum, Dom. A. Hauck Tergestino, qui miserat Algas marinas ex mari Adriatico. 



Spero fore ut Voluminis sequentis tabulae Phycochromophyceas et Chlorophyllophycearum alteram 

 partem continentes majorem perfectionem exteriorem adsequantur quam voluminis primi partem tabularum 

 ab autore manu propria in lapidem delineatarum et maxima ex parte impressarum. 



Vale plantarum microscopicarum scrutator et benevole accipias hoc Opus laboris plenum solum 

 scientiae amore confectum! 



ERLANGAE, Franconia, IV. Novembris 1874. 



PAULUS FKIDERICIJS REINSCH. 



